| Религија во Кенија (2010) |
| --- |
| Религија |  | Процент |
| Христијанство |    | 84,8 % |
| Ислам |    | 9,7 % |
| Нерелигиозни |    | 2,5 % |
| Традиционалисти |    | 1,7 % |
| Останати |    | 1,2 % |
| Неопределени |    | 0,1 % |

**Религијата во Кенија** има значајна улога во секојдневниот живот на луѓето во земјата. Доминантна религија во Кенија е христијанството, кое го почитуваат околу 84,8% од вкупното население. Исламот е втора по големина религија во Кенија, практикувана од околу 9,7% од вкупното население. Други вери во Кенија се бахајството, будизмот, хиндуизмот и традиционалните религии.

Христијанство
-------------

Црква во Кенија
Римокатолицизмот за првпат бил донесен во Кенија во 15 век од страна на Португалците и многу бргу се проширил во текот на XX век од страна на колонистите. Денес, главните христијански деноминации во Кенија се протестантските верници, кои сочинуваат околу 47,4% од верскиот состав на земјата. Најголеми протестантски деноминации во земјата се Англиканската црква на Кенија, Презвитеријанците, Калвинистите, Методистите, Баптистите, Лутераните и Пентекостите. Римокатоличката црква има 23,3% верници од вкупниот број на население.

Источната православна црква има повеќе од 650.000 членови во Кенија според податоци од 2010 година, што ја прави најголемата православна црква во Африка по Етиопската православна црква. Во 2016 година биле основани две нови епархии во рамките на Православната архиепископија на Кенија.

Други статистички значајни некатолички и непротестантски христијански цркви се Нова апостолска црква, Црква на Адвентистите од седмиот ден, Јеховини сведоци, Обединета меѓународна пентекостална црква. Непротестантските и некатоличките групи сочинуваат околу 11,8% од населението.

Црквата на Исус Христос на светиите од подоцнежните дни има повеќе од 10.000 членови во 39 региони во Кенија. Тие исто така имаат и два центри во Кенија и центар за вработување во Најроби.

Студијата од 2015 година проценува дека 70.000 христијански верници се од муслиманско потекло во земјата, и повеќето од нив припаѓаат на некоја форма на протестантство.

Ислам
-----

Џамија во Кенија
Исламот е религија со приближно 11,1% од населението на Кенија. Исламските организации ги оспоруваат овие бројки. Некои извори укажуваат на тоа дека процентот на муслимани во Кенија е меѓу 35 и 45%.. Поголемиот дел од муслиманите во Кенија се сунити, главно припадници на Шафискиот мезхеб. Околу 7% се идентификуваат како шиити, а околу 4% се идентификуваат како следбеници на редот Ахмадија. Муслиманите се концентрирани главно во крајбрежните и североисточните региони. Во Најроби има неколку џамии и значајно муслиманско население. Постојат големи и историски значајни популации на свахилски муслимани на брегот (најмногу во Момбаса, Ламу и Малинди), во западната провинција и помал број сомалиски, арапски и јужноазиски муслимани.

Религиозните судови, наречени кадиски судови, имаат надлежност над одредени граѓански прашања, како што се разводот и наследството, според Уставот на Кенија. Муслиманите се пожалиле дека се цел на дискриминација од страна на владата, особено по бомбардирањето на амбасадата во САД во 1998 година во Најроби и на други места.

Останати
--------

Хиндуистички храм во Кенија
Од 1999 година, бројот на верници на будизмот е во постојан раст во Кенија. Во Кенија живеат повеќе од 1000 будисти. Будизмот е исто така една од најбрзите растечки религии во земјата. Главниот будистички храм се наоѓа во престолнината Најроби.

Друга помала религија во земјата е бахајството, која во 1990-тите години учествувала во националниот здравствен проект во заедницата, вклучително и вакцинирање, одржување на тоалети и развивање извори на чиста вода.. Во земјата бахајството било донесено преку мисионерство на три лица: Ричард Барбе Бејкер, кој направил свои мисии помеѓу домородното население, Енох Олинга кој патувал во Кенија служејки во британскиот кралски армиски образовен корпус и Маргарет Престон која во 1945 година дошла во земјата како членка на Националното духовно собрание на Обединетото Кралство од 1939 до 1945 година. Според проценките, се претпоставува дека во земјата живеат околу 429,000 бахајци.

Нерелигиозни
------------

На пописот од 2009 година, 922.128 луѓе се изјасниле дека немаат никаква религија. Оваа бројка зазима 2,4% од вкупниот број на население, што ја прави оваа група поголема од групите кои се пријавуваат како традиционалисти, хиндуисти или друга религија. 61.233 или 0,2%, објавиле дека не ја знаат својата религија. Постои стигма против луѓето кои се атеисти во земјата. Анкетата на Gallup спроведена во 2012 година открива дека 88% од Кенијците се сметаат себеси за религиозни, 9% се сметаат за нерелигиозни, додека 2% се дефинираат како убедени атеисти, поставувајќи ја Кенија во првите 10 верски популации во светот.

Наводи
------

1. ↑  „"Pew Research Center's Religion & Public Life Project: Kenya"". Архивирано од изворникот на 2019-11-03. Посетено на 2017-06-28.
2. 1 2 3 4  Wycliffe Ambetsa Oparanya (31 August 2010) „2009 Population & Housing Census Results" (PDF). Архивирано од изворникот на 2011-11-13. Посетено на 2017-06-28.CS1-одржување: бот: непознат статус на изворната URL (link). Ministry of State for Planning. knbs.or.ke
3. ↑  *Table: Christian Population in Numbers by Country.* Pew Research Center: Religion & Public Life. DECEMBER 19, 2011. Retrieved: 7 February 2017.
4. ↑  *ENTHRONEMENT OF BISHOPS IN KENYA - MAY 2016.* Pravoslavie.ru (St. Barnabas Orthodox Mission Kenya). May 16, 2016.Retrieved: 7 February 2017.
5. ↑  „Facts and Statistics", *Newsroom*, LDS Church, 1 January 2012, Посетено на 2013-03-09 `|contribution=` е занемарено (help)
6. ↑  LDS Meetinghouse Locator.Latter Day Saint Facilities.
7. ↑  Orthodox Wiki: Makarios (Tillyrides) of Kenya
8. ↑  Johnstone, Patrick; Miller, Duane (2015). „Believers in Christ from a Muslim Background: A Global Census". *IJRR*. **11**: 14. Посетено на 20 November 2015.
9. ↑  Al-wayi.org
10. ↑  „The World's Muslims: Unity and Diversity" (PDF). Pew Forum on Religious & Public life. August 9, 2012. Архивирано од изворникот (PDF) на 2012-10-24. Посетено на April 2, 2014.
11. ↑  „Home Page | Nairobi Buddhist Temple". *nairobibuddhisttemple.org*. Посетено на 2015-11-10.
12. ↑  „How's Buddhism spreading in Africa?". *dharmalib.net*. Архивирано од изворникот на 2016-03-04. Посетено на 2015-11-10.
13. ↑  „Special Events And Spiritual Programs At The Nairobi Buddhist Temple | Nairobi Buddhist Temple". *nairobibuddhisttemple.org*. Архивирано од изворникот на 2016-03-04. Посетено на 2015-11-10.
14. ↑  „WCC > Member churches > Regions > Africa > Kenya". *World Council of Churches*. World Council of Churches. 2008. Архивирано од изворникот на 2008-03-11. Посетено на 2008-04-06.
15. ↑  US State Department (2007). „Background Note: Kenya". The Office of Electronic Information, Bureau of Public Affair. Посетено на 2008-04-06.
16. ↑  Universal House of Justice (1986). *In Memoriam*. *The Bahá'í World*. **XVIII**. Bahá'í World Centre. стр. Table of Contents and pp.619, 632, 802–4. ISBN 0-85398-234-1.
17. ↑  Effendi, Shoghi (1981). *The Unfolding Destiny of the British Baha'i Community*. London, UK: Baha'i Publishing Trust. стр. 231. ISBN 978-0-900125-43-0.
18. ↑  „Most Baha'i Nations (2005)". *QuickLists > Compare Nations > Religions >*. The Association of Religion Data Archives. 2005. Архивирано од изворникот на 2010-04-14. Посетено на 2009-07-04.
19. ↑  „The rise of atheism in modern Kenya". Daily Nation. Посетено на 2013-07-05.
20. ↑  „Why We Don't Believe In God". The Star. Архивирано од изворникот на 2013-08-21. Посетено на 2013-08-23.
21. ↑  „GLOBAL INDEX OF RELIGION AND ATHEISM" (PDF). Архивирано од изворникот (PDF) на 2012-10-16. Посетено на 10 October 2013.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Религија во Африка |
| --- |
|  |
| Суверени држави | 

Алжир **·** Ангола **·** Бенин **·** Боцвана **·** Брег на Слоновата Коска **·** Буркина Фасо **·** Бурунди **·** Габон **·** Гамбија **·** Гана **·** Гвинеја **·** Гвинеја-Бисао **·** Египет1 **·** Екваторска Гвинеја **·** Еритреја **·** Есватини **·** Етиопија **·** Замбија **·** Зелен ’Рт **·** Зимбабве **·** ЈАР **·** Јужен Судан **·** Камерун **·** Кенија **·** Комори **·** Демократска Република Конго **·** Република Конго **·** Лесото **·** Либерија **·** Либија **·** Мавританија **·** Маврициус **·** Мадагаскар **·** Малави **·** Мали **·** Мароко **·** Мозамбик **·** Намибија **·** Нигер **·** Нигерија **·** Руанда **·** Сао Томе и Принсипе **·** Сејшели **·** Сенегал **·** Сиера Леоне **·** Сомалија **·** Судан **·** Танзанија **·** Того **·** Тунис **·** Уганда **·** ЦАР **·** Чад **·** Џибути
 |
|  |
| Непризнаени држави | 

Западна Сахара **·** Сомалиленд
 |
|  |
| Зависни земјии други територии | 

Западна Сахара **·** Пунтленд  **·** Јемен (Сокотра)  **·** Португалија (Мадеира)  **·** Обединето Кралство (Света Елена, Вознесение и Тристан да Куња)  **·** Франција (Мајот **·**  Расеани Острови **·** Реинион)  **·** Шпанија (Канарски Острови **·**  Сеута **·**  Суверени територии  **·**  Мелиља)
 |
|  |
| 1 прекуконтинентска држава |

 |